**Carmen Velacoracho de Lara** (La Solana, Ciudad Real, 1880 - Madril, 1960**)** idazlea, kazetaria, editorea, feminista, emakumeen eskubideen aldeko ekintzaile eta monarkista hispano-kubatarra izan zen. *El libro amarillo (Liburu horia)* XX. mendearen hasieran Kuban argitaratutako feminismoaren aldeko manifestuaren egilekidea izan zen, Pio Fernández de Lara bere senarrarekin batera.

Ibilbidea
---------

Digna Collazorekin elkarlanean, 1918an Alderdi Feminista sortu zuen, bai eta XX. mendearen hasieran *Aspiraciones en Cuba iz*eneko emakumeen erakundea ere. Bestalde, hainbat emakume-argitalpenen zuzendaria izan zen, besteak beste, *Aspiraciones* astekaria —haren sortzailea izan zen 1912an— eta *Realidades, La voz de la mujer* eta *Revista Protectora de la Mujer* aldizkariak; gainera, *Mujeres Españolas* aldizkariaren erredaktore burua izan zen, 1929an sortua.

1920ko hamarkadan Estatu Batuetan bizi izan zen. Ondoren, 1928an Habanan *El descubrimiento de América* filma estreinatu zuen. Film horrek sari bat jaso zuen Madrileko Zinematografiaren Espainiako lehen Biltzarrean, urte berean.

1931n, alabarekin batera, Acción Nacional taldean sartu zen, eta 1932an *Aspiraciones* argitalpena sortu zuen Espainian (Kuban argitaratutakoaren izen berarekin), alabarekin batera zuzendu zuen. Denbora batez kartzelan egon zen, *Sanjurjadako* golpistekin bat egin zuenean. Bigarren Errepublikan, antisemita propagandista izan zen**.** Lehen frankismoan, diatriba antisemitak eta antiestatubatuarrak ere argitaratu zituen, eta juduek Estatu Batuak kontrolatzen zituztela esan zuen**.**

Bigarren Mundu Gerran bertan, antisemitismoak nazionalismo alemaniarrera hurbildu zuen; publizista filonazi, Adolf Hitlerren bi biografia argitaratu zituen, kristautasunaren adalid gisa sailkatuko zituenak.

Madrilen hil zen 1960an.

Lanak
-----

* *Dos hombres: Mussolini y Hitler* (Madrid, Editora Aspiraciones, 1943).
* *Un caudillo* (Madrid: Imprenta Europa, 1943).

Erreferentziak
--------------

1. ↑   Bussy Genevois, Danièle.  (1990). «Expresión y Represión: el caso de Aspiraciones (1932-1935)» *Comunicación, cultura y política durante la II República y la Guerra Civil: España (1931-1939)* (Universidad del País Vasco): 235. ISBN 8475852718..
2. ↑   Hernández Holgado, Fernando. *Mujeres encarceladas: la prisión de Ventas, de la República al franquismo, 1931-1941.*  Marcial Pons Historia, 58 or. ISBN 84-95379-64-3..
3. ↑   Fernández de Miguel, Daniel. «La erosión del antiamericanismo conservador durante el franquismo» *Ayer* (Asociación de Historia Contemporánea y Marcial Pons Historia): 198. ISSN 1134-2277..
4. ↑   Núñez Seixas, Xosé Manoel.  (2015). «Ecos de Berlim: a influência do nacional-socialismo alemão no fascismo espanhol (1930-1940)» *Estudos Ibero-Americanos* (Pontificia Universidad Católica de Río Grande del Sur|Pontifícia Universidade Católica do Rio Grande do Sul) 41 (1) ISSN 0101-4064..
5. ↑    *Doña Carmen Velacoracho viuda de Fernández de Lara.*  27 de octubre de 1960, 58 or..

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q16543619
* **Identifikadoreak**
* WorldCat
* VIAF: 7262156858582749780002
* BNE: XX1475720

 |

* Wd Datuak: Q16543619